CELEX: 62019CN0769
Language: el
Date: 2019-10-21 00:00:00
Title: Υπόθεση C-769/19: Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 21 Οκτωβρίου 2019 – Ποινική διαδικασία κατά UC και TD

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/16
            
         
      Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 21 Οκτωβρίου 2019 – Ποινική διαδικασία κατά UC και TD
      (Υπόθεση C-769/19)
      (2020/C 27/20)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Ποινική διαδικασία ενώπιον του αιτούντος δικαστηρίου κατά
      
      UC και TD
      
         Προδικαστικό ερώτημα
      
      Μπορεί να γίνει δεκτό ότι εθνικός νόμος ο οποίος, στην περίπτωση κατηγορητηρίου το οποίο παρουσιάζει πλημμέλειες (το περιεχόμενό του περιέχει ασάφειες, ελλείψεις ή αντιφάσεις), δεν παρέχει στον εισαγγελέα καμία δυνατότητα να τις θεραπεύσει επιφέροντας τις σχετικές διορθώσεις κατά την προπαρασκευαστική συζήτηση στο ακροατήριο, κατά την οποία αυτές διαπιστώνονται, και αντ’ αυτού υποχρεώνει σε κάθε περίπτωση το δικαστήριο να αναστέλλει τη διαδικασία και να αναπέμπει την υπόθεση στην εισαγγελία για τη σύνταξη νέου κατηγορητηρίου, συνάδει με το άρθρο 6 της οδηγίας 2012/13/ΕΕ του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με το δικαίωμα ενημέρωσης στο πλαίσιο ποινικών διαδικασιών (ΕΕ 2012, L 142, σ. 1), με τη γενική αρχή της εκδίκασης των υποθέσεων εντός ευλόγου προθεσμίας κατά το άρθρο 47, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης, με την αρχή της υπεροχής του Ευρωπαϊκού Δικαίου και με την αρχή διαφύλαξης της αξιοπρέπειας, εφόσον η εφαρμογή του καθυστερεί σημαντικά την ποινική διαδικασία, ενώ θα μπορούσαν οι πλημμέλειες να αρθούν αμέσως κατά τη διαδικασία στο ακροατήριο;